Erlend Mørch

**Erlend Andreas Mørch** (født 1994) er en norsk komiker og tekstforfatter fra Hellerud i Oslo. 

Mørch dukket først opp som del av humorkollektivet *[[Humornieu]]* i 2014 med blant annet Morten Ramm, der han  medvirket til produksjon av sketsjer som ble publisert på gruppens YouTube-kanal, som etter hvert fikk mye oppmerksomhet. Fra 2017 til 2020 var han ansatt i kulturavisen *[[Natt&Dag]]*, der han i 2017 og 2019 bidro til videoreportasjer om stortingsvalget. Mørch var, sammen med Steinar Klouman Hallert, manusforfatter og skaper av TV-serien *Sigurd fåkke pult* i 2020. For serien ble han nominert til Gullruten 2020 i klassen beste manus TV-serie sammen med  og Klouman Hallert. I 2021 laget han YouTube-serien *Erlend og Stortingsvalget* sammen med Klouman Hallert og Javad El Bakali på sin egen YouTube-kanal. Sammen med Klouman Hallert ble han nominert til Gullruten 2023 i klassen beste programleder underholdning for TV-serien *Erlend og Steinar hjelper deg*.

Mørch kringkaster spill og annet på videostrømmingssplattformen Twitch. Mørch leder en ukentlig podcast ved navn *Radio Mørch.* I juli 2023 ble det kjent at Mørch og Klouman Hallert skulle produsere innhold for NRK. Mørchs uavhengige podcast *Radio Mørch* ble deretter en del av NRK Radio. Høsten 2023 startet Mørch og Klouman Hallert podcasten *Både Erlend og Steinar*, en podcast hvor «to venner bombarderer hverandre med tankeeksperimenter. En tenketank for folk med lav intelligens». De to skapte og skrev også den animerte TV-serien *[[Hellerudsvingen (TV-serie)|Hellerudsvingen]]* som hadde premiere på NRK TV i oktober 2024. *Hellerudsvingen* ble nominert til Humorprisen 2024 i klassen morsomste humorprogram mens podkasten *Både Erlend og Steinar* ble nominert i klassen morsomste podkast. Foran Gullruten 2025 ble Mørch og Hallert  nominert i klassene beste manus drama og beste regi drama, siste sammen med Halvard Harboe, for *Hellerudsvingen*. TV-serien ble også nominert i klassene årets nyskapning og årets innovasjon. Mørch ble i 2024 tildelt Riksmålsforbundets lytterpris og ble kåret til Årets medienavn av *[[Kampanje]]*. 

## Filmografi
### TV

#### Dramaserier
* 2018: *[[Hvite gutter]]*, rollen som Sigurd – episoden «That's why friends are 4»
* 2020: *[[Aldri voksen (TV-serie)|Aldri voksen]]*, rolle: ung mann i reklamebyrå – episode 3
* 2020–2022: *[[Sigurd fåkke pult]]* – rolle: Mats; 32 episoder, 4 sesonger
* 2024: *[[Makta]]* – rolle: ung anarkist, episode 12
* 2024–: *[[Hellerudsvingen (TV-serie)|Hellerudsvingen]]* – stemmeskuespiller, serieskaper, manusforfatter

#### Reality

*2021: *[[GYM (TV-serie)|GYM]]* – 8 episoder
* 2022: *[[Forræder (TV-serie)|Forræder]]* – deltaker, sesong 1
* 2023: *[[Erlend og Steinar hjelper deg]]*

*2025: *[[Spillet (norsk realityserie)|Spillet]]* – deltaker, sesong 2

### Film
* 2020: *[[Fjols til fjells (2020)|Fjols til fjells]]*

### Musikkvideo
* 2017: «Throwing Lines» – hovedartist: Kelly Lee Owens
* 2016: «Sognsvann» – hovedartist: Skalla

## Priser og utmerkelser

* 2024: Tildelt Sjur Holsens minnepris
* 2024: Riksmålsforbundets lytterpris
* 2024: Kåret til «Årets medienavn» av nettmagasinet *Kampanje*s lesere

## Referanser


## Eksterne lenker
* 
* 
*